เมื่อ5วันที่เเล้วมีได้มีอาการคันที่น้องชายเเละผมก็นึกว่าไม่มีไรผมก็เกาไปปกติพอวันที่3น้องชายของผมก่ได้มีตุ่มขึ้นที่หนังหุ้มอวัยวะเพศครับพอมีอะไรกระเเทบก่จะปวดมากๆเเละพอวันที่5มันก็ได้มีหนองไหลออกมาครับ ผมควรทำอย่างไรดีครับ? ตอนนี้ผมคิดมากเเละกลัวโดนตัดมากครับ มีวิธีรักษาไหมครับ? เเละจะหายายไหมครับ กลัวจริงๆ ขอบคุนครับบ
สวัสดีค่ะ อาากรคันและมีตุ่มที่อวัยวะเพศชายอาจเกิดจาก-รูขุมขนอักเสบ จากการติดเชื้อแบคทีเรียหรือเชื้อรา มักมีลักษณะเป็นตุ่มแดง ดูคล้ายสิวได้ และมักเกิดขึ้นหลายตุ่ม อาจมีหัวหนองเกิดขึ้น มีอาการเจ็บ และคันร่วมด้วย-ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม เป็นต้น แต่มักจะมีอาการคันร่วมด้วย หรืออาจเกิดจากแมลงสัตว์กัดต่อยก็ได้-โรคเริมที่อวัยวะเพศ เป็นโรคติดต่อทางเพศสัมพันธ์ แต่จะเห็นเป็นตุ่มน้ำใส ขนาดเล็กๆ หลายๆตุ่ม อยู่ติดๆ กันเป็นกลุ่ม และจะมีอาการปวด เจ็บๆแสบๆ อาจร่วมกับอาการคัน ต่อมาตุ่มน้ำจะแตกออกเป็นแผลตื้นๆ แล้วจึงแห้งและตกสะเก็ดหายไปได้เอง-หูดข้าวสุกหรือหูดหงอนไก่ ซึ่งติดต่อจากการสัมผัสผิวหนังที่มีรอยโรคโดยตรง ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละ ๆ สีขาวคล้ายข้าวสุกไหลออกมา มักไม่มีอาการเจ็บหรือคัน-การระคายเคืองที่อวัยวะเพศจากสัมผัสสารที่ก่อให้เกิดการระคายเคือง หรือการไปเสียดสีมากเกินไปการให้ได้การวินิจฉัยที่แน่นอน ควรพบแพทย์เพื่อตรวจร่างกาย การรักษาขึ้นกับสาเหตุถ้าเป็นการติดเชื้อควรได้รับยาฆ่าเชื้อตามโรคนั้นๆ ถ้าเป็นการอักเสบก็จะได้ยาเพื่อลดอาการอักเสบค่ะการดูแลตัวเองเบื้องต้น ไม่ไปแกะตุ่มเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอให้มีอาการดังกล่าว